NORAKSTS

|  |  |
| --- | --- |
| 24.10.2024. | Nr.13/13 |

###### TIESĪBU PIEŠĶIRŠANA SIA “CIRCLE K LATVIA” VEIKT GĀJĒJU IETVES UN CEĻA PIESLĒGUMA IZBŪVI PIE MIERA IELAS, JELGAVĀ

**Atklāti balsojot: PAR – 14** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

2023. gada 12. oktobrī Būvniecības informācijas sistēmā iesniegts būvniecības iesniegums ēkai “Degvielas uzpildes stacija Miera iela 3A, Jelgava” (turpmāk – Būvniecības iecere). Būvniecības iecerē paredzēts zemes gabalā Miera ielā 3A, Jelgavā izbūvēt degvielas uzpildes staciju, kā arī paredzēts risinājums ceļa pieslēgumam no Miera ielas, izbūvējot kreisās nogriešanās joslu un gājēju ietvi pie Miera ielas, Jelgavā.

2024. gada 18. septembrī Jelgavas valstspilsētas pašvaldībā (turpmāk – Pašvaldība) saņemta SIA “Circle K Latvia”, reģistrācijas Nr. 40003064094, (turpmāk – Sabiedrība) vēstule Nr.GE0003482/03, kurā Sabiedrība norāda, ka ir kopīpašnieks nekustamajam īpašumam Miera ielā 3A, Jelgavā (kadastra Nr.09000160170) un ir iecerējusi būvēt degvielas uzpildes staciju. Lai izbūvētu degvielas uzpildes staciju ir nepieciešams izbūvēt ceļa pieslēgumu pie Miera ielas (izbūvējot gājēju ietvi un ceļa pieslēgumu). Sabiedrība apņemas veikt ceļa pieslēguma izbūvi un gājēju ietvi, un pēc to nodošanas ekspluatācijā, Miera ielas (kadastra Nr.09000160967) robežās izbūvēto inženierbūves daļu nodot bez atlīdzības Pašvaldības īpašumā.

Ņemot vērā minēto un saskaņā ar Pašvaldību likuma 10. panta pirmās daļas 16. punktu

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Piešķirt SIA “Circle K Latvia”, reģistrācijas Nr. 40003064094 tiesības veikt gājēju ietves un ceļa pieslēguma izbūvi pie Miera ielas, Jelgavā, par saviem līdzekļiem.
2. Pilnvarot Jelgavas valstspilsētas pašvaldības izpilddirektoru slēgt vienošanos ar “Circle K Latvia”, reģistrācijas Nr. 40003064094, par gājēju ietves un ceļa pieslēguma izbūvi pie Miera ielas, Jelgavā.
3. Pēc gājēju ietves un ceļa pieslēguma izbūves pie Miera ielas, Jelgavā un nodošanas ekspluatācijā Jelgavas valstspilsētas pašvaldībai pieņemt to bez atlīdzības Jelgavas valstspilsētas pašvaldības īpašumā.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 24. oktobrī